## A blue and red logo  AI-generated content may be incorrect.

COMISYNYDD YR HEDDLU A THROSEDD GWENT

CRonfa ymgysylltu cymunedol

CANLLAWIAU A MEINI PRAWF

## CRYNODEB

Mae Comisiynydd yr Heddlu a Throsedd Gwent wedi sefydlu cronfa flynyddol o £100,000 er mwyn helpu i gyflawni Cynllun Cydraddoldeb Strategol 2025-2029 Swyddfa’r Comisiynydd Heddlu a Throsedd.

Mae'r Cynllun Cydraddoldeb Strategol yn sylfaen ganolog i Gynllun yr Heddlu, Trosedd a Chyfiawnder 2025-2029, sydd â'r nod strategol cyffredinol o wella ymddiriedaeth a hyder gyda'n gilydd wrth ei wraidd.

Amcan cyntaf y Cynllun Cydraddoldeb Strategol yw:

* **Gwella hyder ac ymddiriedaeth mewn gwasanaethau cyhoeddus ar gyfer cymunedau lleiafrifiedig ac sydd wedi’u hymyleiddio, gan ganolbwyntio’n benodol ar hil, anabledd, rhywedd a chyfeiriadedd rhywiol.**

Er mwyn helpu i gyflawni hyn, mae Cronfa Ymgysylltu Cymunedol yn caniatáu i grwpiau cymunedol wneud cais am gyllid os ydynt yn cael eu heffeithio gan yr heriau a amlinellir yn y Cynllun Cydraddoldeb Strategol ac yn unol â chyflawni blaenoriaethau'r Cynllun Heddlu, Trosedd a Chyfiawnder. Mae'r gronfa'n chwarae rhan bwysig yn yr uchelgais gyffredin o wella cydlyniant cymunedol ledled Gwent.

## TROSOLWG

Yr effaith a ddymunir gan y gronfa yw gwella cydlyniant cymunedol, ymgysylltiad ac ymwybyddiaeth mewn ffordd gadarnhaol ar gyfer grwpiau lleol/llawr gwlad sy'n cynrychioli cymunedau lleiafrifiedig ac sydd wedi’u hymyleiddio.

Gellir gwneud ceisiadau am gymorth o dan y gronfa hon ar unrhyw adeg. O'r dyddiad y cadarnheir bod cais wedi'i dderbyn gan Swyddfa Comisiynydd yr Heddlu a Throsedd, bydd penderfyniad yn cael ei gyfleu i'r prif ymgeisydd o fewn 28 diwrnod.

Gellir cyflwyno ceisiadau am hyd at £5,000, er y gellir ystyried cynigion uwch yn dibynnu ar yr amgylchiadau. Gall grwpiau lleol gyflwyno uchafswm o dri chais mewn unrhyw flwyddyn ariannol.

Mae sefydliadau sydd eisoes yn derbyn cyllid gan Swyddfa Comisiynydd yr Heddlu a Throsedd yn gymwys i wneud cais i'r Gronfa Ymgysylltu Cymunedol; fodd bynnag, rhaid i'r cais fod yn wahanol i'r gweithgaredd y mae'r sefydliad eisoes wedi derbyn cyllid gan Swyddfa Comisiynydd yr Heddlu a Throsedd i'w gyflawni a chanolbwyntio'n benodol ar gefnogi cydlyniant cymunedol.

## GWELEDIGAETH

Ymddiriedaeth a Chymhwysedd Diwylliannol: Bod yn sefydliad y mae cymunedau a staff yn ymddiried ynddo, yn gymwys yn ddiwylliannol, ac wedi ymrwymo i newid cadarnhaol a mynd i'r afael â phob math o wahaniaethu.

Canlyniadau dymunol y Gronfa Ymgysylltu Cymunedol:

* Gwella hyder ac ymddiriedaeth mewn gwasanaethau cyhoeddus ar gyfer cymunedau lleiafrifiedig ac sydd wedi’u hymyleiddio
* Gwella cydlyniant cymunedol yn ardaloedd y digwyddiadau/prosiectau
* Dyfnhau partneriaethau cymunedol cydweithredol
* Meithrin perthnasoedd cryfach, ecwiti, a gwneud penderfyniadau ar y cyd rhwng sefydliadau a'r cymunedau y maent yn eu gwasanaethu
* Lleihau rhwystrau i gyfranogiad ar gyfer grwpiau sydd wedi’u hymyleiddio’n hanesyddol
* Hyrwyddo canlyniadau sy'n canolbwyntio ar degwch sy'n mynd i'r afael ag anghydraddoldebau systemig
* Grymuso cymunedau i gymryd perchnogaeth ac arweinyddiaeth wrth nodi a datrys heriau

## MEINI PRAWF CEISIAUDAU

Rhaid i geisiadau:

* Cynrychioli neu wasanaethu cymunedau lleiafrifiedig a/neu sydd wedi’u hymyleiddio fel y nodir yn y Cynllun Cydraddoldeb Strategol;
* Cefnogi gweithgareddau sy'n digwydd yng Ngwent neu sy'n rhoi budd sylweddol i gymunedau a thrigolion Gwent; a
* Helpu i wella cydlyniant cymunedol drwy rannu profiadau a rhyngweithio.

## PA FATH O WEITHGAREDD Y GELLIR EI GEFNOGI

Gellir gofyn am gyllid ar gyfer costau prosiect a refeniw uniongyrchol megis:

* Costau staff
* Costau gweithgareddau
* Costau gwirfoddolwyr
* Darnau bach o offer sydd eu hangen i gynnal y gweithgaredd
* Costau rheoli a gweinyddu’r gweithgaredd
* Deunyddiau hysbysebol
* Costau llogi ystafell neu leoliad
* Costau cyfalaf bach e.e. adnewyddu ystafell neu leoliad yn sylfaenol

## PWY ALL WNEUD CAIS

Gellir rhoi grantiau i sefydliadau nid–er-elw, gan gynnwys:

* Sefydliadau gwirfoddol, grwpiau cymunedol neu gymdeithasau
* Elusennau lleol neu genedlaethol cofrestredig
* Sefydliadau ffydd (ond nid ar gyfer hyrwyddo ffydd)
* Sefydliad elusennol corfforedig (CIOs)
* Cwmnïau buddiant cymunedol (CICs)
* Mentrau cymdeithasol

Rhaid i bob sefydliad fod wedi’u sefydlu’n briodol, cael cymal nid–er-elw clir yn eu dogfennaeth lywodraethol a, lle bo'n berthnasol, gymal diddymu neu gymal cloi asedau. Rhaid i'r sefydliad hefyd gael cyfrif banc yn enw'r sefydliad, gydag o leiaf ddau lofnodwr, y gellir talu'r arian iddo.

Lle gwneir ceisiadau ar y cyd neu mewn partneriaeth, rhaid nodi sefydliad arweiniol a fydd yn cyflwyno'r cais ac yn atebol am unrhyw grant llwyddiannus.

## PWY NA ALL WNEUD CAIS

Nid yw cyrff cyhoeddus, sefydliadau statudol, pleidiau gwleidyddol, landlordiaid cymdeithasol cofrestredig, cymdeithasau tai, na phobl unigol yn gymwys i wneud cais.

## NI FYDD Y CANLYNOL YN CAEL EU HARIANNU

* Gweithgareddau gwleidyddol sy'n hyrwyddo gweithgareddau neu gredoau gwleidyddol penodol
* Gweithgareddau sy'n dechrau neu'n digwydd cyn cadarnhau cynnig llwyddiannus
* Asedau sy'n darparu buddion yn bennaf i unigolyn neu gwmni preifat yn hytrach nag i gymuned
* Gweithgareddau neu offer y mae gan sefydliadau eraill rwymedigaeth gyfreithiol i'w darparu (e.e. cyfrifoldeb statudol awdurdod lleol neu fwrdd iechyd)
* Sefydliadau neu weithgareddau sy'n gwneud taliadau iddo'i hun am logi llety neu gyfleusterau
* Prosiectau cyfalaf (e.e. ffensio, prynu cerbydau, gwaith adeiladu mawr, adnewyddu, tirlunio neu brosiectau eiddo)
* Gwariant rheolaidd nad yw'n gysylltiedig yn benodol â gweithgaredd fel cyfleustodau, rhent, taliadau ffôn, atgyweiriadau a chynnal a chadw arferol, yn ogystal â chyflogau parhaol (mae ceisiadau ar gyfer gweithwyr penodol i weithgareddau yn dderbyniol)

##  SUT I WNEUD CAIS

Caiff y broses ymgeisio ei chychwyn drwy gyflwyno cais. Dylai rhywun sydd wedi'i awdurdodi gan eich sefydliad gwblhau'r cais a rhaid ei anfon yn electronig i engagement@gwent.police.uk

Os oes gennych unrhyw gwestiynau am y broses o wneud cais, anfonwch e-bost i engagement@gwent.police.uk

Bydd eich cais yn cael ei adolygu gan staff yn Swyddfa Comisiynydd yr Heddlu a Throsedd ac, os ydych yn gymwys, bydd argymhellion yn cael eu hanfon ymlaen at y Comisiynydd i'w hadolygu.

Ar gyfer blwyddyn ariannol 2025/26 (grantiau a ddyfarnwyd rhwng 1 Ebrill 2025 a 31 Mawrth 2026), gall ymgeiswyr gyflwyno eu cais ar unrhyw adeg.

Bydd ymgeiswyr yn cael gwybod canlyniad eu cais o fewn 28 diwrnod i gadarnhau’r cyflwyniad.

Bydd ceisiadau a dderbynnir yn cael eu hasesu yn erbyn y canlynol:

* Aliniad â meini prawf a blaenoriaethau'r gronfa
* Tystiolaeth amlwg o angen a chyflawniad cydlyniant cymunedol
* Priodoldeb canlyniadau a manteision
* Addasrwydd y prosiect neu'r gwasanaeth i ddiwallu anghenion
* Digonolrwydd adnoddau'r prosiect a'r gyllideb arfaethedig
* Cydweithio, gan ddangos darpariaeth 'gydgysylltiedig' rhwng sefydliadau
* Llywodraethu sefydliadol, cyllid, hanes ac addasrwydd i gyflawni'r prosiect arfaethedig
* Cydraddoldeb a defnydd o’r Gymraeg a’r Saesneg.

## MONITRO AC ADRODD

Ar ôl cwblhau'r prosiect/gweithgaredd, gofynnir i dderbynnydd y grant gwblhau ffurflen ddychwelyd grant fer. Bydd hyn yn galluogi Swyddfa Comisiynydd yr Heddlu a Throsedd Gwent i gofnodi sut y gwariwyd yr arian a'r effaith a gafwyd.



**CRONFA YMGYSYLLTU CYMUNEDOL FFURFLEN GAIS**

ADRAN 1 – Manylion Y Prif Ymgeisydd

|  |  |
| --- | --- |
| C1: Enw’r prif gyswllt |  |
| C2: Rhif ffôn y prif gyswllt  |  |
| C3: Cyfeiriad e-bost y prif gyswllt |  |
| C4: Rôl neu deitl swydd  |  |

## ADRAN 2 - Manylion Y Prif Sefydliad

|  |  |
| --- | --- |
| C5: Enw’r sefydliad |  |
| C6: Rhif ffôn y sefydliad |  |
| C7: Cyfeiriad e-bost y sefydliad |  |
| C8: Cyfeiriad cofrestredig y sefydliad |  |
| C9: Gwefan a/neu dudalennau cyfryngau cymdeithasol y sefydliad |  |
| C10: Rhif elusen gofrestredig a/neu rif y cwmni |  |

ADRAN 3 - Manylion Y Gweithgaredd

|  |  |
| --- | --- |
| C11: Enw’r gweithgaredd  |  |
| C12: Faint o bobl fydd yn elwa'n uniongyrchol o'ch gweithgaredd/gwasanaeth?* Rhowch fanylion demograffig: e.e. buddiolwyr gwrywaidd a/neu fenywaidd, ystod oedran buddiolwyr
 |  |
| C13: Ym mha ardal(oedd) awdurdod lleol fydd y gweithgaredd yn digwydd?Dewiswch gynifer ag sy’n berthnasol | [ ]  Blaenau Gwent [ ]  Caerffili[ ]  Sir Fynwy [ ]  Casnewydd[ ]  Torfaen [ ]  Ledled Gwent / Gwent i gyd |
| C14: Dewiswch pa gymuned y mae eich cais yn ei chynrychioli (dewiswch gynifer ag sy'n berthnasol)  | [ ]  Hil[ ]  Anabledd[ ]  Rhywedd[ ]  Cyfeiriadedd Rhywiol[ ]  Arall (nodwch)  |
| C15: Pa rai o'r canlyniadau a ddymunir fydd eich gweithgaredd yn eu cyflawni? (dewiswch gynifer ag sy'n berthnasol) | [ ]  Gwella hyder ac ymddiriedaeth mewn gwasanaethau cyhoeddus ar gyfer cymunedau lleiafrifiedig ac sydd wedi’u hymyleiddio[ ]  Gwella cydlyniant cymunedol yn ardaloedd y digwyddiadau/prosiectau[ ]  Dyfnhau partneriaethau cymunedol cydweithredol[ ]  Meithrin perthnasoedd cryfach, cydraddoldeb, a gwneud penderfyniadau ar y cyd rhwng sefydliadau a'r cymunedau y maent yn eu gwasanaethu[ ]  Lleihau rhwystrau i gyfranogiad ar gyfer grwpiau sydd wedi’u hymyleiddio’n hanesyddol[ ]  Hyrwyddo canlyniadau sy'n canolbwyntio ar degwch sy'n mynd i'r afael ag anghydraddoldebau systemig[ ]  Grymuso cymunedau i gymryd perchnogaeth ac arweinyddiaeth wrth nodi a datrys heriau |
| C16: Rhowch ddisgrifiad manwl o'r gweithgaredd rydych yn gofyn am gyllid ar ei gyfer a pha anghenion y mae eich gweithgaredd yn ceisio eu diwallu:* Dangoswch sut y bydd y gweithgaredd yn cynyddu hyder ac ymddiriedaeth mewn gwasanaethau cyhoeddus.
* Dangoswch sut y bydd y prosiect yn grymuso cymunedau ac yn gwella ymgysylltiad.
* Darparwch dystiolaeth o sut y bydd y prosiect yn lleihau anghymesuredd mewn arferion.
* Amlinellwch gynlluniau ar gyfer gwella amrywiaeth ymhlith staff, gwirfoddolwyr ar gyfer sefydliadau a'u cymunedau

**Uchafswm 500 gair** |  |
| C17: Pa gynlluniau (os o gwbl) sydd gennych ar waith ar gyfer cynaliadwyedd eich prosiect yn y dyfodol?* Darparwch gynllun ar gyfer cynnal effaith y prosiect y tu hwnt i'r cyfnod ariannu.
* Cofiwch gynnwys mesurau ar gyfer ymgysylltu a rhoi adborth parhaus i’r gymuned.

***Uchafswm 300 gair*** |  |
| C18: Sut y bydd eich gweithgaredd yn cyflawni'r canlyniadau rydych wedi'u hamlinellu? * Cofiwch gynnwys sut y byddwch yn cynnal effaith y gweithgaredd
* Ar wahân i gyfraniad ariannol, a oes unrhyw ffordd y gall Swyddfa Comisiynydd yr Heddlu a Throsedd neu Heddlu Gwent helpu?
 |  |

## ADRAN 4 – Cais Am Gyllid

|  |  |
| --- | --- |
| C19: Beth yw cyfanswm cost eich gweithgaredd? | £ |
| C20: Faint o gyllid ydych chi'n gofyn amdano gan Swyddfa Comisiynydd yr Heddlu a Throsedd?  | £ |
| C21: Rhowch y gwariant rydych yn gwneud cais amdano yn y tabl isod: |
| **Disgrifiad** *(eitemeiddiwch yn ôl yr angen e.e. nodwch offer, costau gwirfoddolwyr, llogi lleoliad ac ati, ychwanegwch hefyd gynifer o resi ag sydd eu hangen)* | **Swm** |
|  | **£** |
|  | **£** |
|  | **£** |
|  | **£** |
|  | **£** |
|  | **£** |
| **CYFANSWM** | **£** |
| C22: Os nad ydych yn gofyn am gost lawn y gweithgaredd gan Swyddfa Comisiynydd yr Heddlu a Throsedd, rhowch fanylion ynghylch sut rydych yn bwriadu ariannu cost lawn y gweithgaredd?* Pa gyllid cyfatebol/cyfraniadau mewn nwyddau ydych chi wedi'u cael?
* Rhowch fanylion am ffynonellau ariannu, y swm, y cyfnod amser sydd ar gael ac a ellir darparu cadarnhad.
 |  |

## **DATGANIAD**

* Rwyf wedi fy awdurdodi i gyflwyno'r cais hwn ar ran y sefydliad / gweithgaredd.
* Rwy'n ardystio bod y wybodaeth a ddarparwyd yn y cais hwn a'r holl ddogfennaeth ategol yn gywir.
* Rwy'n cadarnhau na fydd derbyn y cyllid a gynigir yn arwain at gyllid dyblyg mewn unrhyw agwedd ar y gyllideb y gofynnwyd amdani.
* Os bydd y wybodaeth yn y cais yn newid mewn unrhyw ffordd, byddaf yn hysbysu Swyddfa Comisiynydd yr Heddlu a Throsedd Gwent ar unwaith.
* Rhoddaf ganiatâd i Swyddfa Comisiynydd yr Heddlu a Throsedd Gwent gofnodi'r wybodaeth yn y ffurflen hon yn electronig a chysylltu â'm sefydliad dros y ffôn, drwy'r post neu drwy e-bost gyda gwybodaeth am ei weithgareddau ac am gyfleoedd ariannu; ac
* Rwy'n cytuno i gymryd rhan yn y gwaith monitro, archwilio a gwerthuso sy'n gysylltiedig â'r ffrydiau ariannu hyn.

|  |  |
| --- | --- |
| **Llofnod** |  |
| **Enw mewn priflythrennau**  |  |
| **Dyddiad** |  |
| **Swydd yn y sefydliad**  |  |

**Anfonwch y ffurflen wedi’i chwblhau i**

**Engagement@gwent.police.uk**